ເຮືອບິນເຢເມນໂຈມຕີທີ່ຕັ້ງ ພວກມຸສລິມຫົວຮຸນແຮງ
ເຮືອບິນກອງທັບເຢເມນ ໂຈມຕີພວກມຸສລິມຫົວຮຸນແຮງ ໃນເຂດພາກໃຕ້ ເຮັດໃຫ້ 3 ຄົນເສຍຊີວິດ
ເຈົ້າໜ້າທີ່ເຢເມນກ່າວວ່າ ການໂຈມຕີທາງອາກາດຕໍ່ບ່ອນ ທີ່ສົງໄສວ່າເປັນທີ່ຕັ້ງຂອງພວກມຸສລິມຫົວຮຸນແຮງໃນເຂດ ພາກໃຕ້ຂອງປະເທດນັ້ນ ໄດ້ສັງຫານຢ່າງນ້ອຍ 3 ຄົນ ໃນເວລານີ້ຍັງ ບໍ່ມີລາຍລະອຽດຫຍັງຫຼາຍ ກ່ຽວກັບການ ໂຈມຕີ ທີ່ມີຂຶ້ນໃກ້ໆກັບເມືອງ Jaar ເຈົ້າໜ້າທີ່ທ່ານນຶ່ງ ກ່າວຕໍ່ອົງການຂ່າວຝຣັ່ງວ່າການໂຈມຕີທີ່ວ່ານີ້ໄດ້ສັງຫານ ຍາດພີ່ນ້ອງ 3 ຄົນ ຂອງຂອງສະມາຊິກກຸ່ມຫົວຮຸນແຮງ ອາລກາຍດາ ໃນເດືອນແລ້ວນີ້ພວກທີ່ສົງໄສວ່າເປັນມືປືນຂອງກຸ່ມອາລ ກາຍດາໄດ້ເຂົ້າຢຶດເອົາເມືອງ Zinjibar ທີ່ຕັ້ງຢູ່ໃກ້ຄຽງລຸນ ຫຼັງທີ່ໄດ້ມີການສູ້ລົບກັນ ທີ່ເຮັດໃຫ້ທະຫານຈຳນວນນຶ່ງເສຍຊີວິດ ແຕ່ພວກທະຫານທີ່ ຈົງຮັກພັກດີຕໍ່ປະທານາທິບໍດີ Ali Abdullah Saleh ໄດ້ໂຈມຕີຕອບໂຕ້ຄືນ ເພື່ອພະ ຍາຍາມຫາທາງເຂົ້າຄວບຄຸມເມືອງດັ່ງກ່າວ ໃນອີກດ້ານນຶ່ງນັ້ນ ພວກທີ່ສົງໄສວ່າເປັນພວກແບ່ງແຍກດິນແດນໃນພາກໃຕ້ເຢເມນ ໄດ້ ໂຈມຕີດ່ານກວດທະຫານແຫ່ງນຶ່ງຊຶ່ງເຮັດໃຫ້ທະຫານເຢເມນຢ່າງນ້ອຍ 3 ຄົນແລະພວກ ຫົວຮຸນແຮງ 2 ຄົນເສຍຊີວິດໃນການປະທະກັນດັ່ງກ່າວ ການສູ້ລົບກັນຄືນໃໝ່ ໄດ້ມີຂຶ້ນຂະນະທີ່ເຢເມນ ພວມກຽມຮັບມືກັບການປະທ້ວງທັງຂອງ ພວກສະໜັບສະໜຸນແລະພວກຕໍ່ຕ້ານການກຳອຳນາດຂອງປະທານາທິບໍດີ Saleh ເຈົ້າ ໜ້າທີ່ລາຍງານວ່າທ່ານ Saleh ໄດ້ຖືກຍ້າຍອອກຈາກຫ້ອງສຸກເສີນທີ່ໂຮງໝໍທະຫານໃນ ຊາອຸດີອາຣາເບຍ ບ່ອນທີ່ທ່ານພວມຮັບການປິ່ນປົວບາດແຜທີ່ທ່ານໄດ້ຮັບຍ້ອນການໂຈມ ຕີທີ່ທຳນຽບຂອງທ່ານໃນສັບປະດາແລ້ວ ເຈົ້າໜ້າທີ່ຊາອຸດີອາຣາເບຍແລະເຢເມນທີ່ນະຄອນ Riyadh ກ່າວໃນວັນພະຫັດວານນີ້ວ່າ ອາການຂອງທ່ານ Saleh ມີຄວາມທຸ່ນທ່ຽງແລ້ວ ແລະທ່ານອາດຈະໄດ້ທຳການຮັບການ ຜ່າຕັດເພື່ອສັນຍະກຳໃນອີກສອງສາມມື້ຂ້າງໜ້ານີ້ ບໍ່ມີໃຜເຫັນຜູ້ນຳທີ່ພວມດີ້ນຮົນຕໍ່ສູ້ຂອງເຢເມນອີກ ນັບແຕ່ທ່ານໄດ້ຖືກສົ່ງໄປຮັບການປິ່ນ ປົວພະຍາບານທີ່ຊາອຸດີອາຣາເບຍ